Reacția vedetei Luis Diaz după meciul în care a făcut spectacol contra României
Columbia a obținut o victorie clară contra României în amicalul disputat la Madrid, scor 3-2, în ciuda celor două goluri marcate de tricolori pe finalul jocului.
Columbia a dominat copios până spre final, iar după 80 de minute conducea cu 3-0 după golurile lui Cordoba, Arias și Asprilla. România a redus din handicap pe final, grație reușitelor lui Ianis Hagi (84') și Florin Tănase (90+3').
Reacția vedetei Luis Diaz după meciul în care a făcut spectacol contra României
Deși nu a marcat, Luis Diaz (27 de ani) a avut o prestație încântătoare și le-a făcut viața grea elevilor lui Edi Iordănescu. Starul naționalei Columbiei, legitimat la Liverpool, a vorbit cu jurnaliștii columbieni la finalul meciului cu României și le-a cerut conaționalilor să rămână cu picioarele pe pământ, în ciuda seriei de 21 de meciuri fără eșec.
"Suntem foarte fericiți, foarte încântați. Trebuie să continuăm să muncim și să rămânem cu picioarele pe pământ pentru că încă nu am câștigat nimic. Obiectivul nostru este Copa America.
Sunt fericit și recunoscător lui Dumnezeu pentru ceea ce reușim. În aceste meciuri amicale am văzut o familie la echipa națională, ceea ce este foarte important. Muncim foarte mult, iar echipa este unită.
Nu contează cine joacă, nu contează cine cine intră pe parcurs sau cine debutează. Toți jucătorii dau tot pentru că vorbim de o familie. Vor urma lucruri bune cu ajutorul lui Dumnezeu", a spus Luis Diaz, citat de Diario As Colombia.
- Columbia va înfrunta Paraguay, Costa Rica și Brazilia în grupa D de la Copa America, competiție care începe în luna iunie.
Seria de invicibilitate a României s-a încheiat după 2-3 contra Columbiei
VIDEO Declarațiile lui Edi Iordănescu după Columbia - România 3-2
Urmăriți SPORT.RO și pe Google News